human
Illi autem profecti, prædicaverunt ubique Domino cooperante; annuntiataque est ab eis omni creaturæ; id est, cunetis nationibus mundi; una fides indita per Deum, una spes diffusa per Spiritum Sanctum in cordibus credentium, una caritas nata in omnibus, una voluntas, accensum unum desiderium, tradita una oratio; ut omnes omnino ex diversis gentibus, diversis conditionibus, diverso sexu, nobilitate, honestate, servitute diversa, simul dicant uni Deo, et Patri omnium; Pater Noster qui es, &c., sicut unum Patrem invocantes, ita unam santificationem quærentes, unum regnum postulantes, unam adimpletionem voluntatis ejus, sicut fit in coelo optantes; unum sibi panem quotidianum dari precantes et omnibus dimitti debita.